Kõheduse org ehk uncanny valley on fenomen, mida jaapanlased kunagi inimesekujuliste bottide puhul täheldama hakkasid. Kui hakkame robotit inimese sarnaseks tegema, siis mida täiuslikumaks ta läheb, seda parem. Ühtäkki, kui oleme juba usna inimese moodi asjaga hakkama saanud, märkame, et midagi on väga valesti. Kuskil ajus hakkab mingi protsess ütlema: kuule, see ei ole inimene. Võimalik, et see on seotud sellega, et enne kui midagi elavat inimest meenutama hakkab, on faas, kus meie robot väga laibasarnane on. Laiba ees on mõistlik olenditel hirmu tunda, sest kus on laip, seal on oht.